b'\n_START_ARTICLE_\nFredriksstad Tilskuer\n_START_PARAGRAPH_\nFredriksstad Tilskuer var en norsk avis som ble utgitt i Fredrikstad._NEWLINE_Fredriksstads Tilskuer ble startet i 1867. Den f\xc3\xb8rste redakt\xc3\xb8ren var J\xc3\xb8rgen Flood Sandberg. Fra 1879 til 1902 var landeier Harald Stabell redakt\xc3\xb8r og f\xc3\xb8rte avisen i konservativ retning. Men Fredriksstads Tilskuer var ogs\xc3\xa5 innovativ; fra 1898 til 1902 var det den f\xc3\xb8rste dagsavisen i \xc3\x98stfold. Fredriksstad Blad ble den viktigste konkurrenten. Redakt\xc3\xb8r fra 1902 til 1907 var S\xc3\xb8lfest \xc3\x98rn, og Sven Elvestad hadde en kort karriere som journalist, men fikk sparken. En annen forfatter som startet sin karriere her var Olaf Gjerl\xc3\xb8w._NEWLINE_I 1902 ble avisen tatt opp i Fredrikstad-Posten, og i 1908 skiftet avisen navn til Fredriksstad Tilskuer. Den ble utgitt fra mars 1912 til 30. desember 1916 som Fredrikstad og Omegn Tidende, men ble s\xc3\xa5 nedlagt. Den ble tatt opp i Fredriksstads Blad.'